joelniklaus/EU_Wikipedias huggingface dataset:
The Qemists

The Qemists je britská drum and bassová skupina pochádzajúca z Brightonu. Skupina sa skladá z basgitaristu Dana Arnolda, bubeníka Leona Harrisa a gitaristu Liama Blacka. Predtým pracovali ako koncertní zvukári pre Basement Jaxx, Kano a Lady Sovereign. S ich pôvodom v heavy rockovej hudbe a ďalších odvodených rockových žánroch, je skupina prirovnávaná k drum and bassovej skupine Pendulum.

Ich debutové vydanie na Ninja Tune bol remix "Everything Is Under Control" od dance dvojice Coldcut, ktorý podporili Zane Lowe, Coldcut a Pendulum.

Ich prvý a najúspešnejší singel „Stompbox“ sa objavil na soundtracku filmu Jumper a vo videohrách MotorStorm: Pacific Rift, Pure, Need for Speed: Undercover, Midnight Club: Los Angeles a Blur. Singel „Lost Weekend“ sa objavil vo videohrách Colin McRae: Dirt 2, Forza Motorsport 3, MotorStorm: Arctic Edge a Need for Speed: Shift.

Diskografia

Štúdiové albumy
 Join the Q (2009)
 Spirit in the System (2010)

Mix albumy
 Soundsystem (2011)

Single
React (12" Vinyl) – (2004)
Summer Son (12" Vinyl) – (2004)
Iron Shirt / Let There Be Light – (2006)
Stompbox – (2007)
Dem Na Like Me – (2008)
Lost Weekend – (2008)
On The Run – (2009)
Drop Audio – (2009)
S.W.A.G. – (2009)
Your Revolution – (2010)
Hurt Less – (2010)
Renegade – (2010)
Take It Back – (2011)

Remixy
Coldcut – Everything Is Under Control – (2005)
Dr. Octagon – Trees – (2006)
Coldcut – True Skool – (2006)
Backini – Radio – (2006)
Roots Manuva feat. Rodney P – Swords In The Dirt – (2007)
The Count & Sinden feat. Kid Sister – Beeper – (2008)
DJ Kentaro – Rainy Day – (2008)
Coldcut – Atomic Moog – (2008)
Innerpartysystem – Die Tonight Live Forever – (2008)
Enter Shikari – No Sleep Tonight – (2009)
Steve Aoki – I'm in the House – (2010)
South Central – The Day I Die – (2011)

Rôzne
Jah Jah Dub (instrumental) – (2006)
Let There Be Light (z Stompbox EP) – (2007)
Play With Fire (z On The Run EP) – (2009)
Renegade (VIP) (z Renegade EP) – (2010)
Take It Back (VIP) (z Take It Back EP) – (2011)
Dirty Words (VIP) (z Take It Back EP) – (2011)

Referencie

Externé odkazy

Oficiálna webstránka
The Qemists na Discogs

Drum and bassové hudobné skupiny
Alternatívnorockové hudobné skupiny
Histidín

Histidín (C6H9N3O2, His, H) alebo kyselina 2-amino-3-(1H-imidazol-4-yl) propánová, je jedna z najbežnejších prírodných aminokyselín prítomných v proteínoch. V zmysle výživy je u človeka považovaný histidín za esenciálnu aminokyselinu, ale väčšinou len u detí. Jeho kodóny sú CAU a CAC.Suplementácia molekuly L-Histidínu môže mať podľa výskumov regeneračný vplyv na stav kĺbov, zvlášť pri problémoch z opotrebovania vo vyššom veku a pri reumatickej artritíde. L-Histidín je prospešný pri liečbe vysokého tlaku, a to vďaka schopnosti relaxovať steny ciev, znížiť ich odpor v krvnom prietoku. Pôsobí tiež preventívne proti vzniku kardiovaskulárnych ochorení, napríklad arterioskleróze či ischemickej chorobe srdca, ktorá môže viesť až k infarktu myokardu.

Histidín bol prvýkrát izolovaný nemeckým lekárom Albrechtom Kosselom v roku 1896.

Metabolizmus 
V ľudskom tele funguje histidín ako prekurzor pre výrobu histamínu a karnozínu. Enzým histidínlyáza premieňa histidín na amoniak a kyselinu urokanovú. Nedostatok tohto enzýmu sa prejavuje vo forme vzácnej metabolickej poruchy histidinémii.

Bezpečnosť 
Smrtiaca dávka (LD50) pre potkana, orálne podané je 5110 mg/kg.

Referencie

Iné projekty

Externé odkazy 
 Biosyntéza histidínu (Raná fáza)
 Biosyntéza histidínu (Neskoršia fáza)
 Metabolizmus histidín

Zdroj 

Proteínogénne aminokyseliny
Pop (film)

Pop () je ruský film z roku 2010.

Dej 

Dej sa odohráva počas 2. svetovej vojny. Pravoslávny kňaz (pop) Alexander v dedine Tichoje v Litve má za úlohu obnovu náboženského života v Pskovskom regióne. Je to jednoduchý kresťan veriaci v Krista a človek s veľkým srdcom. Ocitne sa však uprostred protichodných záujmov medzi nemeckými okupantmi a sovietskou políciou kolaborujúcou s Nemcami. Na konci je v roku 1944 otec Alexander po príchode Červenej armády odvezený na neznáme miesto.

Externé odkazy 
 Oficiálna stránka

Ruské filmy
Filmy z 2010
Slovenské národné bejzbalové družstvo mužov

Slovenské národné bejzbalové družstvo mužov reprezentuje Slovensko v medzinárodných bejzbalových súťažiach a podujatiach a priateľských zápasoch. Funguje pod záštitou Slovenskej bejzbalovej federácie (SBF). Jeho najvýraznejším úspechom je 2. miesto v skupine B na ME B kategórie 2002. V roku 2010 mu patrilo v medzinárodnom rebríčku IBAF 54. miesto.

Výsledky

Majstrovstvá Európy "B" kategórie
 1990 : 3. miesto (ako ČSFR)
 1992 : 2. miesto (ako ČSFR)
 1994 : 12. miesto
 1996 : 5. miesto
 1998 : 10. miesto
 2000 : 5. miesto v skupine A
 2002 : 2. miesto v skupine B
 2004 : 4. miesto v skupine A

Kvalifikácia na Majstrovstvá Európy v bejzbale
 2007 : 5. miesto v skupine 2
 2010 : 3. miesto v skupine 1

Pozri aj
 Česko-Slovenské národné bejzbalové družstvo mužov
 Slovenská bejzbalová federácia

Referencie

Externé odkazy
 Oficiálna stránka SBF

Národné bejzbalové družstvá
Bejzbal
Bejzbal na Slovensku
Ö3 Austria Top 40

Ö3 Austria Top 40 je oficiálna rakúska hitparáda singlov, a takisto aj rozhlasová show, ktorú prezentuje, vysielaná na Hitradio Ö3. V show sú predstavované rakúske single, vyzváňacie tóny a download hitparáda. Hitparáda vznikla 26. novembra 1968 pod názvom "Disk Parade".

Online verzie hitparády sú na charts.orf.at a austriancharts.at a majú 75 pozícii, pričom aj napriek tomu charts.orf.at sa označuje ako "Ö3 Austria Top 40".

Externé odkazy
Official Austrian singles chart
Ö3 Austria Top 75

Hudba v Rakúsku
Hudobné rebríčky
Vlasy (film)

Vlasy,  sú jeden z najznámejších filmových muzikálov Miloša Formana. Natočil ho v roku 1979 podľa rovnomenného broadwayského muzikálu z roku 1968. Texty piesní napísali Gerome Ragni a James Rado. Hudbu zložil Galt MacDarmot. Do kín v Česko-Slovensku bol film uvedený až 1. mája 1989.

Obsadenie 
 John Savage – Claude
 Treat Williams – Berger
 Beverly D'Angelo – Sheila Franklin
 Annie Golden – Jeannie
 Dorsey Wright – Hud
 Don Dacus – Woof
 Miles Chapin – Steve
 Cheryl Barnes – Hudova priateľka

Zoznam piesní 
 „Aquarius“
 „Sodomy“
 „Donna“/„Hashish“
 „Colored Spade“
 „Manchester“
 „Abie Baby“/„Fourscore“
 „I'm Black“/„Ain't Got No“
 „Air“
 „Party Music“
 „My Conviction“
 „I Got Life“
 „Frank Mills“
 „Hair“
 „L.B.J.“
 „Electric Blues“/„Old Fashioned Melody“
 „Hare Krishna“
 „Where Do I Go?“
 „Black Boys“
 „White Boys“
 „Walking In Space“
 „Easy To Be Hard“
 „3-5-0-0“
 „Good Morning Starshine“
 „What A Piece of Work Is Man“
 „Somebody To Love“
 „Don't Put It Down“
 „The Flesh Failures“/„Let The Sunshine In“

Referencie

Externé odkazy 
 Hair na IMDb

Filmy režírované Milošom Formanom
Filmy USA
Filmy z 1979
Filmy podľa muzikálov
Weatherford (Texas)

Weatherford je americké mesto a sídlo okresu Parker County v severovýchodnom Texase. Je západným predmestím mesta Fort Worth a súčasťou aglomerácie Dallas-Fort Worth. Nachádza sa tu vysoká škola Weatherford College. V meste sa nachádza viac ako 60 viktoriánskych budov, postavených na prelome 19. a 20. storočia. Mesto má prezývku Peach Capital of Texas, z dôvodu množstva broskýň, pestovaných v okolí mesta. Obyvatelia Parker county vybrali mesto ako sídlo okresu v referende.

Referencie

Zdroj

Iné projekty

Externé odkazy 
 Oficiálna stránka 

Mestá v Texase
Slovenské pedagogické nakladateľstvo – Mladé letá

Vydavateľstvo Slovenské pedagogické nakladateľstvo - Mladé letá, s. r. o. je slovenské vydavateľstvo, ktoré vzniklo v roku 2003 spojením dvoch renomovaných vydavateľstiev, Slovenského pedagogického nakladateľstva a vydavateľstva Mladé letá, s. r. o.

Spojené vydavateľstvá
Program vydávania kníh odkazuje na existenciu dvoch vydavateľstiev. Redakcie SPN a ML majú v kontaktoch uvedené dva rôzne telefónne čísla, aj keď tieto za sebou nasledujú. SPN sa sústredí na učebnice pre všetky typy škôl vrátane „učebníc pre sluchovo a zrakovo postihnutých“. Vydavateľstvo sa spolu s autormi zúčastňuje konkurzov, ktorá vypisuje Ministerstvo školstva SR. Druhý okruh literatúry patrí tiež do kategórie vzdelávacej, knihy sú určené na voľný trh. Spojené vydavateľstvo dostalo nový ISBN kód 80-10.

Referencie

Pozri aj 
 Slovenské pedagogické nakladateľstvo
 Mladé letá

Externý odkaz 
 Stránka Vydavateľstva SPN - Mladé letá

Vydavateľstvá na Slovensku
Podniky založené v 2003
Martin Munkácsi

Martin Munkácsi (* 18. máj 1896, Kolozsvár, Rakúsko-Uhorsko  † 13. júl 1963, New York, USA) bol maďarský fotograf, ktorý pracoval v Nemecku a v USA.

Životopis 
Narodil sa ako Márton Mermelstein – jeho otec, Lipton Mermelstein, zmenil priezvisko rodiny kvôli antisemitským názorom.

V Nemecku bol predstaviteľom modernej fotožurnalistiky podobne ako Erich Salomon, Tim N. Gidal, Wolfgang Weber, Alfred Eisenstaedt a Felix H. Man. Pracoval pre magazín Berliner Illustrierte Zeitung.

Pozri aj 
Novinárska fotografia

Literatúra 
 "Martin Munkácsi": hrsg. v. F.C. Gundlach, Texte u. Recherchen v. Klaus Honnef, Enno Kaufhold. Verlag Steidl (2005)
 "Think while you shoot. Martin Munkacsi und der moderne Bildjournalismus": hrsg. von Ulrich Rüter. ConferencePoint Verlag Hamburg 2006 ISBN 3-936406-14-6
 Martin Munkacsi: An Aperture Monograph by Martin Munkacsi and Susan Morgan, Aperture, 1992.
 Martin Munkacsi by Klaus Honnef, Enno Kaufhold, Richard Avedon, and F. C. Gundlach, Aperture 2007.

Externé odkazy  
Retrospektíva Martina Munkácsiho v Dome fotografie (Hamburg)
Článok M. Munkácsi na taz.de
Retrospektíva Martina Munkácsiho v San Francisco Museum of Modern Art
Informácie o Martinovi Munkácsim na stránkach Deichtorhallen, Hamburg

Narodenia v 1896
Úmrtia v 1963
Maďarskí fotografi
Fotografi USA
Avicii

Avicii (štylizované ako ΛVICII, ◢◤), vlastným menom Tim Bergling (* 8. september 1989, Štokholm, Švédsko† 20. apríl 2018, Maskat, Omán) bol  DJ nominovaný na cenu Grammy, remixér a hudobný producent.

Jeho singel „Bromance“ (vydal ho pod pseudonymom Tim Berg) sa dostal do prvej dvadsiatky v Belgicku, Holandsku a Švédsku. Vokálna verzia tejto skladby „Seek Bromance“ bola vydaná krátko nato, pričom dosiahla 13. miesto v rebríčku UK Singles Chart. Medzi jeho ďalšie úspešné single patria „Levels“ (so samplami piesne „Something’s Got a Hold On Me“ od Etty James), „Fade Into Darkness“ (so samplami piesne „Perpetuum Mobile“ od Penguin Cafe Orchestra), „My Feelings for You“ (so samplami piesne „My Feelings For You“ od skupiny Cassius), „Street Dancer“, „Tweet It“ a „Wake Me Up!“ (v spolupráci s Aloe Blaccom). Dňa 13. septembra 2013 vydal svoj debutový štúdiový album s názvom #TRUE.

O jeho kariérnom vzostupe bol v roku 2017 natočený film AVICII: TRUE STORIES.

Dňa 29. marca 2016 oznámil prostredníctvom facebooku, že končí ako Avicii na šou a festivaloch, ale divákom sa naďalej bude prihovárať novou hudbou.

Jeho umelecké meno znamená v budhistickom slangu najnižšiu úroveň pekla. Hlbší význam toto vysvetlenie preňho nemalo, páčilo sa mu ako to znie.

Mal dvoch bratov a jednu sestru.

Zomrel 20. apríla 2018 v Maskate v štáte Omán. Spáchal samovraždu.

Vplyvy
Medzi Aviciiho vplyvy patrí tvorba interpretov ako Tiësto, Daft Punk, Laidback Luke, Eric Prydz a bývalí členovia Swedish House Mafie – Sebastian Ingrosso, Steve Angello a Axwell.

Diskografia

Albumy
2019 TIM
2017 Avīci (01)
2015 Stories
2014 True: Avicii by Avicii
2014 The Days/ The Nights
2013 True

Kompilácie
2011: Avicii Presents Strictly Miami	
2011: The Singles

Referencie

Iné projekty

Externé odkazy
Oficiálna webstránka
Avicii X You Project

Remixéri
Švédski house hudobníci
Švédski dídžeji
Švédski hudobní producenti
Osobnosti zo Štokholmu
Obete samovrážd
Edmund Hlatký

Edmund Hlatký (* 15. júl 1957, Dačice) je slovenský spisovateľ. 

Debutoval v roku 1988 knihou História vecí, ktorá vzbudila pozornosť čitateľov i odbornej kritiky. Za knihu získal Cenu Ivana Kraska. Na medziľudské vzťahy vo vypätých situáciách sa zameriava aj vo svojich nasledujúcich knihách Jesenný opar (1999), Iní ľudia (2000), Sláva a tajomstvo (2001), Abraka dabraka (2008) a Nekróza (2011).

Externé odkazy 
 Abraka dabraka na stránke Literárneho centra

Slovenskí spisovatelia
Lyzín

Lyzín, (C6H14N2O2 (Lys, K)) patrí k proteínogennym aminokyselinám. Spoločne s arginínom a histidínom patrí lyzín do skupiny bázických aminokyselín čiže hexánových báz. Je kódovaný kodónmi AAA a AAG, priemerný výskyt v proteínoch činí 5,9%.

Zdroje 
Lyzín je pre človeka jednou z esenciálnych aminokyselín, tzn. ľudské telo ho nedokáže samo vyrobiť, a preto ho musí prijímať v strave podobne ako niektoré vitamíny. Dospelý človek potrebuje asi 14 mg na kilogram telesnej váhy denne (t. j. asi 1 – 1,5 g denne). Deti potrebujú asi 44 mg na kilogram telesnej váhy denne. 
Zvlášť veľké množstvo lyzínu obsahuje parmezán, ryby, bravčové a hovädzie mäso, sójové bôby, pšeničné otruby, šošovica, fazuľa a arašidy. Lyzín citlivo reaguje na teplo za sucha, napr. na praženie.

V 100 g týchto potravín je obsiahnuté nasledovné množstvo lyzínu:
 syr parmezán 3,170 g
 tuniak 2,210 g
 krevety 2,020 g
 bravčová sviečková 2,120 g
 hovädzia sviečková 2,020 g
 sójové bôby 1,900 g
 šošovica 1,890 g
 kurča 1,790 g
 arašidy 1,100 g

Vlastnosti 
L-lyzín je nevyhnutným stavebným prvkom pre všetky bielkoviny v tele. L-lyzín hrá hlavnú úlohu pri vstrebávaní vápnika, budovaní svalov, zotavovaní sa po chirurgických zákrokoch alebo zraneniach a pri produkcii telesných hormónov, enzýmov a protilátok. 

Rovnako sa ukázalo, že lyzín hrá úlohu pri anémií, pretože sa predpokladá, že lyzín má vplyv na príjem železa a následne na koncentráciu feritínu v krvnej plazme. Avšak presný mechanizmus účinku ešte treba objasniť. Má vplyv aj na vypadávanie vlasov, pretože ženy trpiace vypadávaním vlasov reagovali dobre na liečbu l-lyzínom a železom.

Pozri aj 
Pyrolyzín

Referencie

Zdroj 

Proteínogénne aminokyseliny
Nissan 370Z

Nissan 370Z (v Japonsku ako Fairlady Z) je športový automobil, ktorý od roku 2008 vyrába japonská automobilka Nissan. Predstavený bol dňa 29. októbra 2008 na LA Auto Show predtým, ako sa sám oficiálne predstavil. 370Z je šiestou generáciou automobilov Z a je nasledovníkom modelu 350Z.

Špecifikácie

Typy karosérie

Motory

Výkony
Zrýchlenie z 0 na /h je nasledovné:

Nissan 370Z Coupe: 4,5 sekundy

Nissan 370Z Roadster: 4,9 sekundy

1/4 míle (kupé): 13,3 sekundy s konečnou rýchlosťou /h

1/4 míle (roadster): 13,6 sekundy s konečnou rýchlosťou /h

Preťaženie (kupé): 0,99 g

Skidpad (roadster): 1,00 g

Brzdenie z 96 na /h (roadster): 103 ft

Referencie

Iné projekty

Externé odkazy
Oficiálna webstránka (USA)
Oficiálna webstránka (Japonsko)

370Z
Automobily so zadným náhonom
Športové automobily
Magurka (vrch v Oravskej Magure; 1107 m n. m.)

Magurka () je vrch v Oravskej Magure. Leží nad obcou Vavrečka, približne  južne od Námestova.

Poloha 
Nachádza sa na severovýchodnom okraji pohoria, v geomorfologickom podcelku Budín. Vrch leží v Žilinskom kraji, na hranici okresov Námestovo a Tvrdošín a zasahuje na katastrálne územie obce Vavrečka a Štefanov nad Oravou. Najbližšími sídlami sú severozápadne situovaná Vavrečka a Ťapešovo, severným smerom Námestovo a východným smerom ležiaci Štefanov nad Oravou a Tvrdošín.

Opis 
Magurka leží na severnom konci hlavného hrebeňa Oravskej Magury, priamo nad Oravskou priehradou. Podľa vysielača na vrchole ľahko identifikovateľný vrch tvorí dominantu širokého okolia. Severne susedí Stará hora (), východne je sedlom oddelený Ostrý vrch (), južne Javorový vrch () a Budín () a západným Bučina (). Západne sa zvažujúce svahy odvodňuje potok Vavrečanka do Bielej Oravy, zo severovýchodných odvádza vodu Stavný potok do Oravskej priehrady a z juhovýchodných Štefanovský potok do vodnej nádrže Tvrdošín. Vrcholom vedie značený chodník z Trstenej a k vysielaču i lesná cesta.

Výhľady 
Vrcholová časť je pokrytá lesným porastom, ktorý poskytuje len obmedzený rozhľad. Viditeľné sú najmä okolité vrchy Oravskej Magury a Oravské, Kysucké a Sliezske Beskydy, no tiež Vysoké a Nízke Tatry.

Vysielač Magurka 
Na vrchole sa nachádza železobetónová veža, vysoká 80 metrov. Šírenie prvého programu ČST sa z Magurky začalo 29. septembra 1975, druhý program pribudol už 19. decembra. Rozhlasové vysielanie v pásme VKV mohli obyvatelia Oravy prijímať už od júna 1990. Vysielač pokrýva signálom územie Oravy, no presahy zasahujú na Kysuce, Liptov a územie Poľska.

Vysielače FM

Digitálne televízne vysielanie

Najbližšie vysielače 
Okolité významné vysielače a vzdialenosť k nim:

Prístup 
 po  značke:
 od východu z Trstenej cez Ústie nad Priehradou 
 od juhozápadu z Kubínskej hole po hrebeni cez Budín
 po  značke:
 od severu z Námestova cez Starú horu
 od juhovýchodu z Tvrdošína cez Javorový vrch
 po  značke zo Slanickej Osady cez Prehaliny

Referencie

Pozri aj 
 Budín (geomorfologický podcelok)
 Zoznam vrcholov v Oravskej Magure

Iné projekty

Externé odkazy 
 Poloha na turistickej mape

Zdroje 
 Stránky poskytovateľa DVB-T signálu
 Stránka o vysielači
 História vysielača

Tisícovky na Slovensku
Vysielače na Slovensku
Vrchy v Oravskej Magure
Vrchy v okrese Námestovo
Vrchy v okrese Tvrdošín
Vavrečka
Štefanov nad Oravou
La Liga 2011/2012

La Liga 2011/2012 je 81. ročník španielskej najvyššej futbalovej súťaže La Liga, ktorá prebieha od roku 1929. Sezóna začala 21. augusta 2011 a skončí 13. mája 2012. Obhajcom trofeje je FC Barcelona. Svoj 32. majstrovský titul vyhral Real Madrid CF.

Účastníci ročníka 2011/2012 
 Athletic Bilbao
 Atlético Madrid
 FC Barcelona
 RCD Espanyol
 Getafe CF
 Granada CF
 Levante UD
 Málaga CF
 RCD Mallorca
 CA Osasuna
 Racing de Santander
 Rayo Vallecano
 Real Madrid C.F.
 Real Sociedad
 Real Betis Sevilla
 Sevilla FC
 Sporting de Gijón
 Valencia CF
 Villarreal CF
 Real Zaragoza

La Liga
Futbal v 2011
Futbal v 2012
Slovenské národné florbalové družstvo žien

Slovenské národné florbalové družstvo žien je národné družstvo žien, ktoré reprezentuje Slovensko v medzinárodných ženských florbalových súťažiach a priateľských zápasoch. Funguje pod záštitou Slovenského zväzu florbalu (SZFB). Svoj prvý zápas odohralo v roku 2004 v priateľskom stretnutí v Maďarsku proti domácemu tímu, v ktorom prehralo . V decembri 2021 mu patrilo vo svetovom rebríčku IFF 5. miesto.

Majstrovstvá sveta 
Prvýkrát sa predstavilo na majstrovstvách sveta v roku 2007, keď si vybojovalo postup v kvalifikácii. Na šampionáte vyhralo iba posledný zápas, o konečné 19. miesto, nad . O 2 roky neskôr začínalo najprv v kvalifikácii, ktorú suverénne vyhralo. Na samotnom šampionáte skončilo o 1 priečku vyššie, keď v základnej skupine vyhralo 2 stretnutia, nad  a , ale v zápase o 17. miesto nestačilo na . 

V roku 2011 na MS 2011, ktoré sa konali v Lotyšsku, obsadilo 12. miesto. V základnej skupine zdolalo iba družstvo  a obsadilo v nej 3. miesto. V zápasoch o 9.12. miesto potom prehralo s  a aj s  a obsadilo konečné 12. miesto. Na MS 2013 v Česku vyhralo v základnej skupine nižšej výkonnostnej kategórie všetky 3 zápasy, skončilo na 1. mieste a prebojovalo sa do osemfinále turnaja. V ňom tesne podľahlo  . Následne oba zápasy o 9. až 12. miesto vyhralo, s  a , a obsadilo konečnú 9. priečku. Na MS 2015 vo Fínsku obsadilo po troch výhrach v základnej skupine 1. miesto, z ktorej postúpilo do osemfinále. V stretnutí s  zvíťazilo, ale v nasledujúcich zápasoch vo štvrťfinále so  a v zápasoch o 5. až 8. miesto prehralo a obsadilo celkové 8. miesto. 

Najlepšie umiestnenie dosiahlo na MS 2017, ktoré hostilo práve Slovensko. Po jasnom postupe z prvého miesta zakladnej skupiny zvíťazilo v osemifinále nad . Po štvrťfinálovej prehre s  ale nasledujúce 2 zápasy o konečné umiestnenie vyhralo a obsadilo celkové 5. miesto. Na týchto MS sa Paulína Hudáková ako vôbec prvá slovenská hráčka dostala do all stars turnaja; stala sa tiež rekordérkou tohto i všetkých doterajších turnajov MS v produktivite za 15 gólov a 12 asistencií. O 2 roky neskôr vo Švajčiarsku už v elitnej skupine MS obsadilo o 1 miesto horšie umiestnenie, keď v záverečnom zápase o konečnú 5. priečku nestačilo na , rovnako tak aj na MS 2021

Výsledky 
Majstrovstvá sveta

Kvalifikácia na MS

Zápasy 
Aktualizované k 2. decembru 2021

Súpiska 
Súpiska tímu na MS 2019:

Referencie

Pozri aj 
 Slovenské národné florbalové družstvo mužov
 Slovenský zväz florbalu

Externé odkazy 
 Družstvo žien na oficiálnej stránke SZFB
 Družstvo žien na stránke slovenského florbalového portálu

Zdroje 
 Slovenské družstvo žien na stránke Medzinárodnej florbalovej federácie 
 Slovenské družstvo žien na stránke buelachfloorball.org 

Národné florbalové družstvá
Florbal
Národné
Medzichladič plniaceho vzduchu

Medzichladič plniaceho vzduchu, skrátene len medzichladič  (ang. Intercooler), alebo aj chladič plniaceho vzduchu je zariadenie na výmenu tepla v motoroch prepĺňaných turbodúchadlom alebo kompresorom. Jeho úlohou je ochladzovať stlačený vzduch z dúchadla, čo má za následok zvýšenie hustoty plniaceho vzduchu a tým aj zvýšenie hmotnosti pracovnej náplne valca a teda vyšší výkon motora. Nižšia teplota stlačeného vzduchu umožňuje zvýšiť plniaci tlak a tiež zároveň znižuje riziko samovoľného vznietenia plynov ešte pred fázou jeho kontrolovaného vzplanutia, ktoré je problémom zážihových motorov.

Medzichladiče sa môžu líšiť najmä rozmermi a obsahom, mierne potom aj vzhľadom a umiestnením v automobile. Rovnako ako vzduchový filter sa medzichladič umiestňuje do motorového priestoru tak, aby mal čo najväčší prísun vzduchu, ktorý o automobil naráža v závislosti na jeho rýchlosti. Preto sú medzichladiče tým viac účinnejšie, čím rýchlejšie sa vozidlo pohybuje, pretože to má za následok väčší a rýchlejší prísun chladnejšieho vzduchu.

Pojem "medzi" pochádza z anglického inter, čo má pôvod ešte v historických lietadlových motoroch, v ktorých medzichladiče ochladzovali vzduch medzi jednotlivými kompresormi. V dnešných automobilových motoroch sa tak technicky nachádzajú "dochladzovače" (ang. aftercooler), pretože sa nachádzajú až za turbodúchadlom či kompresorom.

Konštrukcia 
Väčšinou sa používajú vodné chladiče plniaceho vzduchu. Ide o rúrkové chladiče s priečnym prúdením. Chladiaca voda prúdi rúrkami, ktoré sú usporiadané do niekoľkých radov na oboch koncoch ukončených komorami. Tie zabezpečujú otáčanie prúdu vody tak, aby postupne prešla celým chladičom. Rúrky sú často mosadzné, na vonkajšej strane vybavené rebrami pre zlepšenie prestupu tepla. Plniaci vzduch prechádza chladičom kolmo na rúrky.

Referencie

Externé odkazy
 Medzichladič pre Volvo FH16
 Možnosti ladenia motora - medzichladiče stlačeného vzduchu

Chladiace zariadenia
Prepĺňanie piestových spaľovacích motorov
Príslušenstvo piestových spaľovacích motorov
Systémy chladenia spaľovacích motorov
Slovenské národné korfbalové družstvo

Slovenské národné korfbalové družstvo reprezentuje Slovensko v medzinárodných korfbalových súťažiach a podujatiach a priateľských zápasoch. Funguje pod záštitou Slovenskej asociácie korfbalu (SAK). Jeho najvýraznejším úspechom je 10. miesto na MS 1999 a dvojnásobné víťazstvo v Európskom bowl. V septembri 2011 mu patrilo v medzinárodnom rebríčku IKF 17. miesto.

Výsledky

Majstrovstvá sveta
 1995: 10. miesto
 1999: nekvalifikovalo sa
 2003: 13. miesto
 2007: nekvalifikovalo sa
 2011: nekvalifikovalo sa

Majstrovstvá Európy
 1998: 8. miesto
 2002: 9. miesto
 2006: nekvalifikovalo sa
 2010: 13. miesto

Európsky bowl
 2005: nezúčastnilo sa
 2007: 1. miesto
 2009: 1. miesto vo Východnej divízii

Pozri aj
 Česko-Slovenské národné korfbalové družstvo
 Slovenská asociácia korfbalu

Referencie

Externé odkazy
 Oficiálna stránka SAK

Národné korfbalové družstvá
Korfbal
Korfbal na Slovensku
Slovenské národné kriketové družstvo mužov

Slovenské národné kriketové družstvo mužov reprezentuje Slovensko v medzinárodných kriketových súťažiach a podujatiach a priateľských zápasoch. Momentálne (2011) nepôsobí pod žiadnym slovenským riadiacim orgánom, ktorý by bol začlenený pod ICC alebo ECC, preto nemôže hrať oficiálne medzinárodné stretnutia. Tvoria ho výhradne hráči jediného kriketového klubu na Slovensku CC Hájske.

Zápasy
Slovensko dosiaľ (2011) odohralo len 4 medzinárodné zápasy v Twenty20 krikete na turnaji EuroTwenty20 2011 v maďarskom Szodligete s týmito výsledkami:
 68 – 174 Srbsko 
 69 – 155 Chorvátsko 
 164 – 210 Maďarsko 
 78 – 79 Litva 

Slovensko obsadilo na turnaji 7. miesto.

Pozri aj
 kriket

Externé odkazy
 stránka o slovenskom krikete
 výsledky turnaja Eurotwenty20 2011 

Národné kriketové družstvá
Kriket
Kriket na Slovensku
Ján Rotarides

Ján „Jani“ Alexander Rotarides (* 15. február 1822, Horné Rykynčice, dnes súčasť Rykynčíc – † 8. december 1900, Drienovo) bol slovenský národný buditeľ, kultúrny pracovník a učiteľ. Rozvíjal národnobuditeľskú činnosť, zasadzoval sa za uvedenie národného jazyka do škôl, skladal príležitostné verše a zbieral ľudové piesne a povesti.

Rodina 
 otec: Samuel Rotarides
 matka: Mária rod. Zaťková

Život 
Bol synom učiteľa Samuela a Márie, rodenej Zaťkovej. Študoval v Banskej Štiavnici. Neskôr pracoval ako učiteľ v  Dolných Príbelciach (dnes Príbelce). Spolu s Jankom Kráľom podnietili na jar roku 1848 vzburu v Honte – pálili dereše a urbáre, strieľali do pánskych dvorov. Tento puč bol potlačený 30. marca 1848. Za buričskú činnosť bol väznený v Šahách a následne v Pešti do októbra 1849. Po väzení žil pomätený (následok žalára) neďaleko pri Príbelciach. Okolo roku 1850, potom ako prekonal pomätenie mysle, učil v Lentvore a v rokoch 18561896 v Drienove. Tam sa oženil 6. februára 1861 s Máriou Miškólciovou z Čabradského Vrbovka. Dcéra Ľudmila sa im narodila 1. decembra 1864 a syn Želmír Bohumil Samuel 18. apríla 1867. 8. decembra 1900 umrel vo veku 78 rokov. Jeho pozostalosť v Drienove zničilo bombardovanie.

Zdroje 
 
 
 Záznam o narodení a krste v matrike evanjelického zboru v Horné Rykynčice; pokrstený ako Joannes Alexander Rotarides
 LUKÁČ, Miroslav. Ján Alexander Rotarides (1822 - 1900). Život a dielo. Krupina : KCaMAS pre Obec Drienovo, 2012.  

Slovenskí národní buditelia
Osobnosti z Rykynčíc
Slovenskí básnici
Slovenskí kultúrni pracovníci
Slovenskí pedagógovia
Slovenskí zberatelia ľudových piesni
Slovenské národné lakrosové družstvo mužov

Slovenské národné lakrosové družstvo mužov je národné družstvo mužov, ktoré reprezentuje Slovensko v medzinárodných lakrosových súťažiach, podujatiach a priateľských zápasoch. Funguje pod záštitou Slovenskej lakrosovej federácie (SLF). Jeho najlepším umiestnením 17. miesto na MS 2010 či 12. miesto na ME 2008 a ME 2012. Kostru tímu tvoria hráči klubu Trickers LT Bratislava.

Výsledky 

Prvý zápas
   Slovensko   (Lahti, Fínsko, ME 2008, 8. august 2008)

Vrcholné podujatia 
Majstrovstvá Európy 2012
Slovenskí reprezentanti boli nasadení do 5-člennej zelenej skupiny. V prvom zápase mali za súpera nevyspytateľného nováčika turnajaIzrael. Tím vyztužený o hráčov hrajúcich v USA nemal takmer žiadne medzinárodné skúsenosti, a tak sa neprepokladalo jeho bodovanie. Opak bol ale pravdou, Izrael vyhral o 3 góly (). Po dni voľna sa Slováci stretli z jednoznačným favoritom skupiny, Walesom. Výsledkom bola prehra . V posledných dvoch slovenských zápasoch skupiny čakali našich outsideri skupiny, Francúzsko a Nórsko. Ani s jedným súperom nemali Slováci v minulosti žiadne problémy. V obidvoch zápasoch sa ale výsledok skončil iba o jediný gól v prospech Slovákov (, resp. ). V jednom i v druhom zápase však po 3. štvrtine jasne vyhrávali (, resp. ). Slováci skončili v skupine na 3. mieste, čo ich oprávňovalo hrať osemfinále. Protí Írom, neskorším finalistom turnaja, však zaznamenali vysokú porážku ().
Táto prehra ich zaradila hrať v štvočlennej skupine o 9.12. miesto. V prvom zápase sa stretli opäť s Walesom, s ktorým však zaznamenali ešte o 10 gólov vyššiu prehru (). V druhom zápase čakali na našich hráči Švajčiarska. Tí vždy skončili na nižších priečkach na predchádzajúcich ME či MS ako slovenskí reprezentanti. Na MS 2010 ich Slováci porazili . Švajčiari však potvrdili dobrú formu na európskom šampionáte a zdolali Slovákov . V poslednom zápase skupiny i celého turnaja, v ktorom sa už hralo len o preztíž, čakal na Slovensko tím Česka, ktorý zaznamenal najhoršie umiestnenie zo všetkých ME. Slovensko v ňom vysoko prehralo () a vyrovnalo ním najvyššiu doterajšiu prehru Slovákov spred 2 rokov s Írmi. Výsledné 12. miesto bolo rovnaké ako na predchádzajúcich majstrovstvách.

Výsledky 
Majstrovstvá sveta

Majstrovstvá Európy

Halové majstrovstvá sveta

Zostava tímu 
Zostava tímu na ME 2016:

Referencie

Pozri aj 
 Slovenská lakrosová federácia
 Slovenská lakrosová liga

Externé odkazy 
 Oficiálna stránka Slovenskej lakrosovej federácie

Národné lakrosové družstvá
Lakros
Národné
Gym Class Heroes

Gym Class Heroes je americká hip-hopová/rocková skupina pochádzajúca z Genevy v New Yorku. Skupina často spolupracuje s Patrickom Stumpom zo skupiny Fall Out Boy, a to predovšetkým v podobe sprievodného spevu v piesni „Cupid’s Chokehold“. Stump bol tiež producentom ich albumu Quilt.

Skupina bola založená, keď sa Travie McCoy stretol s bubeníkom Mattom McGinleym na strednej škole a založili skupinu. Potom, čo sa pridal gitarista Disashi Lumumba-Kasongo a basgitarista Eric Roberts podísala skupina zmluvu s vydavateľstvami Fueled by Ramen a Decaydance Records, cez ktoré vydali svoj debutový album The Papercut Chronicles. V roku 2006 skupina vydala album As Cruel as School Children, ktorý bol certifikovaný na zlatú platňu. Z albumu boli vydané single „Cupid’s Chokehold“, ktorý dosiahol 4. miesto v rebríčku Billboard Hot 100 a „Clothes Off!“, ktorý dosiahol 5. miesto v rebríčku UK Singles Chart. Dňa 9. septembra 2008 vydala skupina svoj tretí štúdiový album Quilt, ktorý obsahuje množstvo piesní, na ktorých spolupracovala skupina s inými umelcami.

Skupina vydala dňa 15. novembra 2011 svoj ďalší album The Papercut Chronicles II.

Členovia

Súčasní
 Travie McCoy – spev  (1997 – súčasnosť)
 Disashi Lumumba–Kasongo – sólová gitara, sprievodný spev (2004 – súčasnosť)
 Eric Roberts – basová gitara, sprievodný spev (2004 – súčasnosť)
 Matt McGinley – bicie, perkusie (1997 – súčasnosť)

Bývalí
 Milo Bonacci (1997 – 2004) – gitara, spev
 Ryan Geise (1997 – 2005) – basová gitara
 Steve Decker (1997 – 2003) – MPC
 Jason Amsel (2000 – 2001) – gitara

Diskografia
 2001: …For the Kids
 2005: The Papercut Chronicles
 2006: As Cruel as School Children
 2008: The Quilt
 2011: The Papercut Chronicles II

Ocenenia a nominácie

Referencie

Externé odkazy
Oficiálna webstránka
Kompletná diskografia Gym Class Heroes, Billboard

Hiphopové hudobné skupiny USA
Raprockové hudobné skupiny
Hudobné skupiny z 1997
Alternatívny hip-hop

Alternatívny hip-hop alebo alternatívny rap je subžáner hip-hopu. Allmusic tento žáner definoval ako: „Alternatívny rap odkazuje na skupiny, ktoré odmietajú tradičné stereotypy rapu, ako gangsta, bass, hardcore a party rap. Namiesto toho spájajú žáner s funkom a rockom – jazzom, soulom, reggae, country, electronica či folkom“.

Alternatívny hip-hop pochádza pôvodne z USA, avšak niektorí umelci ako Gorillaz pochádzajú zo Spojeného kráľovstva. Medzi amerických alternatívnych hip-hopových interpretov patria Talib Kweli, Mos Def, (aj skupina s ktorou začal, Black Star), Common, Nas, Kanye West, Tribe Called Quest, Jurassic 5 a Styles of Beyond.

Referencie

Externé odkazy 
 Alternatívny hip-hop na Allmusic

 
Hiphopové hudobné žánre
Sak Noel

Sak Noel (vlastným menom Isaac Mahmood Noell, 12. apríl 1983, La Cellera de Ter, Girona, Španielsko) je španielsky DJ, hudobný producent a režisér hudobných videí. Je tiež zakladateľom a spolumajiteľom produkčného domu Moguda. Od roku 2009 tiež organizuje festival Moguda Dance Festival. Sak Noel je najviac známy svojím hitom „Loca People“ z roku 2011, ktorý dosiahol prvenstvo v mnohých európskych hudobných rebríčkoch.

Diskografia

Single

Hudobné videá
2010: „Pale Blue Dot“
2011: „Loca People“ (režírované Sakom Noelom)
2011: „Paso (The Nini Anthem)“ (režírované Sakom Noelom)
2012: „Where? (I Lost My Underwear)“

Referencie

Externé odkazy
Moguda webstránka
Moguda Dance Festival webstránka
Sak Noel na Discogs

Španielski dídžeji
Narodenia v 1983
Žijúci ľudia
Kluboví dídžeji
Parantrop Boiseov

Parantrop Boiseov (iné názvy: australopitek zinžantrop, (?) australopitek Boiseov,  zastarano zinjantrop; lat. Paranthropus boisei alebo Australopithecus boisei, zriedkavo Homo boisei, pôvodne Zinjanthropus boisei) je druh z rodu parantrop resp. z rodu australopitek (zriedkavo sa udáva, že z rodu Homo).

Vyskytoval sa vo východnej Afrike. Najstarší nález je nález OH 3 z roku 1955. Holotypom je nález OH 5, ktorý bol opísaný v roku 1959 ako Zinjanthropus boisei. Nález aj prvý opis uskutočnila M. N. Leakyová. 

Hlavné náleziská sú: Chesowanja, Konso, Koobi Fora, Malema (Malawi), Olduvai Gorge (Olduvajská roklina, odtiaľ o. i. nález OH 5), Peninj (Natron), Shungura Formation, West Turkana. Nálezy sú tvorené niekoľkými lebkami, zubami, niekoľkými čeľusťami Datovanie je 2,4 – 1,4 mil. BP (Kimbel 2007) alebo 2,3 – 1,4 mil. BP (Thurzo 1998) alebo 2 až 1,2 mil. BP (Soukup 2005). 

Bol príbuzný s druhom Paranthropus robustus a aj sa mu podobal, ale má výraznejšie znaky spojené s náročným prežúvaním (silnejšie zuby, silnejšie žuvacie svaly a podobne) a výrazný pohlavný dimorfizmus. Vyvinul sa možno z druhu Paranthropus aethiopicus.

Kapacita lebky druhu boisei dosahovala v priemere , výška postavy 124 – , hmotnosť 34 –  (Thurzo 1998) resp. 40 – 80 (Soukup 2005). Žil v trávnatých stepiach a lesostepiach. Sústreďoval sa na tuhú, hrubozrnnú a vláknitú stravu.

Podľa Thurzo 1998 je nález z Konsa, ktorý má značku KGA 10 a bol datovaný na 1,4 mil. BP, trochu špecifický: Ide o prvého predstaviteľa zastúpeného všetkými hlavnými súčasťami lebky, ktorej kapacita (cca 545 cm3) mierne prevyšuje kapacitu ostatných exemplárov. Jedincovi z Konsa napr. chýba na tvári samonosný štít a podnebie hornej čeľuste je široké a krátke. Ide zrejme o samca, ktorý zahynul vo vyššom veku, o čom svedčia zrastajúce švy a obrúsené zuby. Sprievodné nálezy skamenelín zvierat svedčia o tom, že žil na pomerne suchej savane.

Staršie sa k druhu Paranthropus boisei priraďovali aj nálezy druhu Paranthropus aethiopicus.

Referencie 
Wood, B.: Wiley-Blackwell Encyclopedia of Human Evolution, 2011
Kimbel, W.: The Species and DIversity of Australopiths in: Handbook of Paleoanthropology, 2007
Soukup, V.: Dějiny antropologie, 2005
Thurzo, M.:Evolúcia človeka, 1998 http://www.infovek.sk/predmety/biologia/skripta/evolucia/6_kap.php

Iné externé odkazy 

Australopitekorodé
Australopithecus sediba

Australopithecus sediba (sediba znamená v sothojčine „prameň“) je druh australopiteka. 

Opísali ho v roku 2010 Lee Berger et al. 2010, holotypom je nález (kostra) MH1. Okrem holotypu druh spočiatku zahŕňal už len kostru MH2, ktorá slúži ako paratyp, ale v roku 2011 sa našli nálezy dvoch ďalších jedincov . Objaviteľské tímy viedli Lee Berger z Witwatersrandskej univerzity v Johannesburgu (JAR) a Paul Dirks z Univerzity Jamesa Cooka v Townsville (Austrália). Chronologicky prvým bol nález MH1, nájdený bol v roku 2008, našiel ho Matthew Berger, 9-ročný syn Leea Bergera. Všetky nálezy pochádzajú z jaskyne Malapa v Južnej Afrike, ktorá sa nachádza v Kolíske ľudstva (Cradle of Humankind), súčasti Svetového dedičstva UNESCO, asi 40 kilometrov severne od Johannesburgu. 

Autori prvého opisu tvrdia, že má druh lebkovú morfológiu (napr. globulárnejšiu mozgovú časť lebky, gracilnú tvár), sánkovú morfológiu (napr. vertikálnejší symfyzálny profil, slabé mentum osseum), zubnú morfológiu a panvovú morfológiu, ktorú zdieľa len s ranými a neskorými druhmi z rodu Homo a nezdieľa ich s inými archaickými druhmi mimo rodu Homo. 

D. Johanson a iní navrhujú zaradiť tento druh pre veľkú podobnosť s rodom Homo priamo pod rod Homo (a nie pod rod australopitek). 

V roku 2011 boli nálezy datované na 1,977 mil. rokov BP. . V tom istom roku bolo navrhnuté, že sa z druhu Australopithecus sediba vyvinul druh Homo ergaster .

Referencie 

Wood, B.:Wiley-Blackwell Encyclopedia of Human Evolution, 2011

Iné externé odkazy 

Australopitekorodé
Australopithecus sicilianus

Australopithecus sicilianus je sporný druh australopiteka, jediný australopitek z Európy. 

Thurzo 1998 o ňom píše: K mimoafrickým australopitom by mohla patriť (ak by sa preukázala hodnovernosť nálezu) horná čeľusť, spánková kosť a štyri zuby zo sicílskeho Agrigenta. Tento nález ohlásil roku 1985 prof. G. Bianchini a nazval ho Australopithecus sicilianus na základe údajného datovania na 3,5 – 5,0 mil. rokov BP. Ďalšie hodnoverné správy, resp. zmienky či diskusie o tomto náleze sa nikde neobjavili, takže údaj o prvom európskom hominidovi treba pokladať za pochybný. Teoreticky by mohli australopity imigrovať do Európy v priebehu vysychania mora Tethys – predchodcu dnešného Stredozemného mora pred cca. 6 mil. rokov.

Referencie
Thurzo, M.: Evolúcia človeka, 1998, Vývoj antropoidných primátov (polopodrad Anthropoidea)

Australopitekorodé
Európska nohejbalová asociácia

Európska nohejbalová asociácia (skr. EFTA – European Futnet Association) je európska športová konfederácia, ktorá združuje nohejbalové zväzy európskych štátov. Vznikla v roku 24. apríla 2010 na kongrese v Marseille a sídli v Barcelone, v Španielsku. V roku 2013 združovala 11 národných nohejbalových zväzov a na jej čele stál Čech Kamil Kleník. EFTA je členom Medzinárodnej nohejbalovej únie (UNIF).

Členské federácie

Podujatia 
Národné tímy 
 Majstrovstvá Európy EFTA mužov
 Majstrovstvá Európy EFTA žien a juniorov

Kluby 
 Európsky pohár majstrov

Pozri aj 
 Medzinárodná nohejbalová únia
 Majstrovstvá Európy v nohejbale

Externé odkazy 
 Oficiálna stránka Európskej nohejbalovej asociácie 

Nohejbal
Nohejbal
Organizácie založené v 2010
Medzinárodná nohejbalová únia

Medzinárodná nohejbalová únia (skr. UNIF – Union Internationale de FutNet) je medzinárodná športová konfederácia, združujúca 18 nohejbalových zväzov na celom svete. Vznikla v roku 16. októbra 2010 na kongrese vo francúzskom Ferney-Voltaire a sídli v Marseille, vo Francúzsku. Na jej čele stojí Čech Kamil Kleník. Založením UNIF vznikla druhá svetová nohejbalová organizácia, po FIFTA.

Členské federácie 

Čakatelia na členstvo

Bývalí členovia

Podujatia 
 Majstrovstvá sveta UNIF
 Prezidentský pohár UNIF
 UNIF Founding Cup

Referencie

Pozri aj 
 Medzinárodná nohejbalová federácia (FIFTA)
 Európska nohejbalová asociácia (EFTA)
 Majstrovstvá sveta v nohejbale

Externé odkazy 
 Oficiálna stránka Medzinárodnej nohejbalovej únie 
 Zápisnica z prvého zasadnutia UNIF

Nohejbal
Nohejbal
Organizácie založené v 2010
Korytnačka písmenková

Korytnačka písmenková  (Trachemys scripta) je druh korytnačky z čeľade vodnice (Emydidae).

Poddruhy 
 Trachemys scripta scripta
 Trachemys scripta elegans - Korytnačka písmenková ozdobná
 Trachemys scripta troostii

Iné projekty

Literatúra 
 Manfred Rogner: Schildkröten – Biologie, Haltung, Vermehrung, Eugen Ulmer KG, Stuttgart 2008, ISBN 978-3-8001-5440-1

Externé odkazy 
 Korytnačka písmenková na chrysemys.com
 Stránky Univerzity Michigan o korytnačke písmenkovej

Korytnačky
Invázne živočíchy
DJ BoBo

DJ BoBo, vlastným menom Peter René Baumann (* 5. január, 1968, Kölliken, Aargau, Švajčiarsko) je švajčiarsky spevák, textár, tanečník a hudobný producent. Celosvetovo predal 14 miliónov nahrávok a vydal 10 štúdiových albumov rovnako ako niekoľko kompilácií, ktoré obsahujú jeho hity v prerobených podobách. DJ BoBo vydal dodnes 34 singlov, z ktorých niektoré sa dostali na popredné pozície v rebríčkoch, a to nielen v nemecky hovoriacich krajinách, ale tiež v ostatných európskych krajinách.

Ako producent dance hudby, bol jeho prvým veľkým úspechom singel „Somebody Dance With Me“, ktorý má melódiu skladby „Somebody’s Watching Me“ od Rockwella. Po ňom sa na dobrých pozíciách umiestnili single „Keep on Dancing“, „Take Control“, „Everybody“, „Let the Dream Come True“, „Love is All Around“, „Freedom“, „Pray“ a „What a Feeling“, rovnako ako „Chihuahua“, z ktorých takmer všetky sú rýchleho eurodance charakteru so ženskými chytľavými refrénmi a rapovaním, ktorý vykonáva DJ BoBo. Medzi rokmi 1992 až 2007 mal DJ BoBo 27 hitových singlov vo Švajčiarsku a Nemecku a získal 10 cien World Music Award za najpredávanejšieho interpreta vo Švajčiarsku. DJ BoBo získal množstvo zlatých a platinových platní  za jeho single a albumy a mal úspech v Európe (predovšetkým vo Švajčiarsku a Nemecku), Ázii a Južnej Amerike.

Diskografia

Štúdiové albumy

Kompilačné albumy

Single

Referencie

Iné projekty

Externé odkazy
Oficiálna webstránka
Kompletná diskografia a prehľad Swiss Chart  DJa BoBo
DJ Bobo na World Food Programme

Osobnosti z kantónu Aargau
Eurodance hudobníci
Švajčiarski hudobníci
Držitelia ceny World Music Award
Quai de la Gare

Quai de la Gare (Nádražné nábrežie) je nábrežie v Paríži. Nachádza sa v 13. obvode.

Poloha 
Nábrežie vedie po ľavom brehu rieky Seiny. Začína na križovatke s ulicou Rue Raymond-Aron, kde oproti prúdu nadväzuje Quai François-Mauriac, a končí pri moste Bercy na križovatke s Boulevard Vincent-Auriol, odkiaľ pokračuje Quai d’Austerlitz. Súčasťou nábrežia je prístav Port de la Gare.

Dejiny 
Cesta pozdĺž Seiny je zmieňovaná už v roku 1670. Svoj názov nezískalo nábrežie podľa neďalekého gare d'Austerlitz, ale podľa prístaviska (gare) pri nemocnici Salpêtrière, zriadeného okolo roku 1770, teda 70 rokov pred vybudovaním nádražia.

V čísle 43 na nábreží bolo v bývalom sklade v novembri 1943 zriadené parížske zberné stredisko koncentračného tábora v Drancy.

Nábrežie bolo pôvodne dlhšie. Časť medzi Boulevard Masséna a Rue de Tolbiac bola premenovaná na Quai Panhard-et-Levassor a z úseku medzi mostom Tolbiac a ulicou Rue Raymond-Aron vzniklo nábrežie Quai François-Mauriac.

Nová výstavba 
Nábrežie je súčasťou komplexnej prestavby miestnej štvrte s názvom Paris Rive Gauche. V jej rámci vznikajú na mieste bývalých tovární a skladov moderné stavby ako je nové sídlo Bibliothèque nationale de France na Quai François-Mauriac alebo Cité de la mode et du design na Quai d’Austerlitz.

Referencie

Iné projekty

Externé odkazy 
 Nábrežie na stránkach Paríža
 Prezentácia projektu Paris Rive Gauche

Zdroj 

Gare
13. obvod (Paríž)
Škrečok Roborovského

Škrečok Roborovského (iné názvy: chrček Roborovského alebo škrečok/chrček trpasličí; , Satunin, 1903) je malý hlodavec z podčeľade škrečkorodé.

Škrečok Roborovského je (bez chvosta) najmenší žijúci škrečok. Na chrbte je svetlohnedý, spodok tela má biely. Jeho dĺžka je len 5 až ,váži 30 až 40 g. Vo voľnej prírode žije vo Východnej Ázii, Mongolsku, priľahlom Rusku a priľahlej Číne. Vyhrabáva si diery do pevného piesku, 1 až  hlboké. Dožíva sa priemerne 2 až 3 roky. Je veľmi rýchly a obratný. Samička po približne 21 až 25 dňoch gravidity rodí 2 až 8 mláďat. Mláďatá sa rodia slepé, hluché a holé, ale asi po 3 týždňoch začínajú žiť samostatne.

Referencie

Iné projekty

Externé odkazy 
 podrobný opis

Chrčkovité
Domáce zvieratá
Bobrovecká vápenica

Bobrovecká Vápenica () je rekreačné stredisko neďaleko obce Jalovec. V jeho tesnej blízkosti sa nachádza chata Mier a horský hotel Mních, ktorý bol zrejme pomenovaný podľa rovnomenného skalnatého kopca (), ktorý sa týči nad okolím. Stredisko tvorí niekoľko rekreačných zariadení a súkromných chatiek.

Prístup 
Dá sa do neho dostať autobusom z Liptovského Mikuláša.

Turistické možnosti 
Zo strediska sa dá dostať autom aj peši do ústia Jaloveckej doliny (). Priamo pri zastávke SAD začína aj modro-značkovaná turistická značka, ktorá ide cez chatu pod Náružím do sedla Predúvratie.

Iné 
Neďaleko tiež tečie potok Jalovčanka, ktorý sa neskôr vlieva do Váhu pri Liptovskom Mikuláši. Ďalej je tu možnosť zimného lyžovania, neďaleko je lyžiarsky vlek.

Externé odkazy 
 Poloha na turistickej mape

Zdroj 
 Letná turistická mapa VKÚ Harmanec 1:25 000, Západné Tatry, Podbanské, Zverovka

Rekreačné strediská na Slovensku
Bobrovec (obec)
Slovenská asociácia jazdeckého póla

Slovenská asociácia jazdeckého póla (skr. SAJP, tiež SAPR – Slovak Association of Polo Riding) je riadiacim orgánom jazdeckého póla na Slovensku. Od roku 2007 je riadnym členom FIP. Organizuje športové a kultúrne aktivity svojich členov v oblasti jazdeckých disciplín, hlavne jazdeckého póla a niektorých ďalších vybraných športov. SAPR neorganizuje žiadnu dlhodobú klubovú súťaž, preto sa jej kluby zúčastňujú na turnajoch, či už domácich alebo zahraničným, zväčša v Rakúsku. Najvýznamnejším podujatím na Slovensku je Polo Slovakia Open.

História
Slovenská asociácia jazdeckého póla vzniká súčasne so vznikom prvého pólo klubu na Slovensku, Polo Club Corporex Hrubá Borša v roku 2005.

Kluby
 Polo Club Corporex Hrubá Borša
 I. Pólo Klub Bratislava 1888
 Danube Polo Club Bratislava

Pozri aj
 Slovenské národné pólové družstvo mužov

Externé odkazy
 Neoficiálna stránka SJAP
 Slovenské pólo
 SAJP na stránke Medzinárodnej pólovej federácie 

Jazdecké pólo
Národné pólové zväzy
Jazdecké pólo na Slovensku
Organizácie založené v 2005
Inna

Inna, vlastným menom Elena Alexandra Apostoleanu (* 16. október 1986, Mangalia, Rumunsko) je rumunská dance speváčka.

Osobný život 
Spievala už od detstva a od ôsmich rokov začala chodiť na hodiny spevu. Vyštudovala strednú ekonomickú školu v Konstante a potom študovala politické vedy na miestnej univerzite, štúdium však nedokončila.

Je aktivistkou za práva detí a bola nominovaná na ambasadorku UNICEF (UNICEF Goodwill Ambassador). V novembri 2011 sa svojim podpisom pridala ku kampani proti domácemu násiliu a na podporu žien v Rumunsku. Tiež podpísala petíciu požadujúcu, aby domáci násilníci boli trestne stíhaní rovnako ako iní zločinci. Ako jedna z mála rumunských celebrít podporuje práva LGBT ľudí a spoločne s ďalšími celebritami napísala otvorený dopis na podporu práv lesieb, gayov a ďalších genderových komunít.

Kariéra 
Dňa 12. novembra 2008 vydala svoj debutový singel „Hot“, ktorý produkovali Play & Win, rumunská dance trojica a jeden z hlavných producentov v Rumunsku. V decembri 2008 dosiahol singel 5. miesto v rebríčku Romanian Top 100. Singel dosiahol takisto aj airplay úspech po celom svete.

Druhý singel „Love“ bol vydaný 12. marca 2009 a v apríli 2009 dosiahol 4. miesto v rebríčku Romanian Top 100, čím prekonal úspech singla „Hot“. Skladba „Déjà Vu“ sa stala ďalším hitom v prvej desiatke rebríčka Romanian Top 100 a v júli 2009 dosiahla 7. miesto. Takisto bola hitom v Rusku, Maďarsku a v ďalších krajinách Západného sveta.

Na konci júna Inna vyhrala cenu Romanian Top Hits Award, špeciálne udelenú porotou za jej hit v prvej päťke „Love“. Neskôr to let o skladba „Hot“ dosiahla 1. miesto v španielskom rebríčku Productores de Música de España a bola certifikovaná platinovou platňou cez PROMUSICAE. Počas toho leta sa predalo 40 000 kópií singlu.

Vo Francúzsku má päť po sebe idúcich singlov v prvej desiatke „Hot“, „Déjà Vu“, „Amazing“, „10 Minutes“ a „Sun Is Up“. Jej album Hot sa vo Francúzsku takisto dostal do prvej desiatky.

V Spojenom kráľovstve má tri skladby, ktoré sa dostali do prvej dvadsiatky rebríčka UK Singles Chart. „Hot“ v prvej desiatke a „Amazing“ a „Sun Is Up“ v prvej dvadsiatke. Jej album Hot bol vydaný vo forme digital download dňa 5 mája 2011 a na CD o deň neskôr.

Jej singel „Sun Is Up“ dosiahol 1. miesto v rebríčku v Bulharsku, a do prvej trojky sa dostal v rebríčkoch v Turecku, Francúzsku, Rumunsku, Rusku a Švajčiarsku. Dňa 19. septembra 2011 vydala svoj druhý album I Am the Club Rocker a v júni 2011 začala svoje Európske koncertné turné INNA en Concert.

Diskografia

Albumy
 Hot (2009)
 I Am the Club Rocker (2011)
 Party Never Ends (2013)
 INNA / Body and the Sun (2015)
 Nirvana (2017)

Single

Videoklipy

Turné
 2011: INNA en Concert
 2011: INNA: Live la Arenele Romane

Ocenenia a nominácie

Referencie

Iné projekty

Externé odkazy
Oficiálna wstránka
Inna na Facebooku
Inna na Twitteri

Rumunské speváčky
Rumunskí dance hudobníci
Freestyle hudobníci